رووژنامه‌ى ناوبرياگ له‌ راپۆرتيگى ك(شه‌فه‌ق نيوز)ئاگادارى بوى، وت: مه‌ينه‌تى په‌نابه‌ره‌يل عراقى له‌ كه‌مپه‌يل ئه‌ڵمانيا له‌يوا كردگه‌ ك هه‌فته‌ى گوزه‌يشت فيشتر له‌ په‌نجا هه‌زار كووچكه‌ر كورد گله‌و بخوه‌ن ئه‌را وڵات خوه‌يان ك هه‌رچه‌نى داواى ماف په‌نابه‌رييش كردنه‌ له‌شوون گه‌شت پڕ مه‌ترسييگ.
رووژنامه‌گه‌ هه‌ميش وت: په‌نابه‌ره‌يل كورد له‌باوه‌ت كووچكردنيان باس له‌وه‌ ئه‌كه‌ن و ئويشن ئه‌وه‌گ له‌بان بار ئه‌ڵمانيا ژنه‌فتيمنه‌و ئه‌زره‌تى داشتيمنه‌ وه‌ ته‌مامى جياوازه‌ له‌وه‌گ وه‌چه‌و ديمنه‌سه‌ى له‌وه‌ر ئه‌وه‌ مه‌ينه‌تى و ده‌رده‌سه‌ريه‌ ك له‌ كه‌مپه‌يليان وجوود ديرێد.
